CELEX: 62019CN0855
Language: el
Date: 2019-11-22 00:00:00
Title: Υπόθεση C-855/19: Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 22 Νοεμβρίου 2019 – G. Sp. z o.o. κατά Dyrektor Izby Administracji Skarbowej w Bydgoszczy

24.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/18
            
         
      Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 22 Νοεμβρίου 2019 – G. Sp. z o.o. κατά Dyrektor Izby Administracji Skarbowej w Bydgoszczy
      (Υπόθεση C-855/19)
      (2020/C 61/22)
      Γλώσσα διαδικασίας: η πολωνική
      
         Αιτούν δικαστήριο
      
      Naczelny Sąd Administracyjny
      
         Διάδικοι στην υπόθεση της κύριας δίκης
      
      
         Αναιρεσείουσα: G. Sp. z o.o.
      
         Αναιρεσίβλητος: Dyrektor Izby Administracji Skarbowej w Bydgoszczy
      
         Προδικαστικά ερωτήματα
      
      
                  1)
               
               
                  Αντιβαίνουν στο άρθρο 110 της Συνθήκης για τη λειτουργία της Ευρωπαϊκής Ένωσης, καθώς και στο άρθρο 273 της οδηγίας 2006/112/ΕΚ του Συμβουλίου της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1) διατάξεις όπως το άρθρο 103, παράγραφος 5a, του ustawa z dnia 11 marca 2004 r. o podatku od towarów i usług (νόμου της 11ης Μαρτίου 2004, σχετικά με τον φόρο επί αγαθών και υπηρεσιών, στο εξής: νόμος περί ΦΠΑ) (2), το οποίο προβλέπει ότι, σε περίπτωση ενδοκοινοτικής απόκτησης καυσίμων κινητήρων, ο υποκείμενος στον φόρο υποχρεούται, χωρίς ειδοποίηση από τον προϊστάμενο του τελωνείου, να υπολογίσει και να καταβάλει το ποσό του φόρου στον λογαριασμό του αρμοδίου για την καταβολή του ειδικού φόρου κατανάλωσης τελωνείου:
                  
                              α)
                           
                           
                              εντός 5 ημερών από την ημέρα άφιξης των αγαθών αυτών στον καθορισμένο από την σχετική άδεια χώρο παραλαβής των προϊόντων που υπόκεινται σε ειδικούς φόρους κατανάλωσης -εφόσον πρόκειται για ενδοκοινοτική απόκτηση αγαθών, κατά την έννοια του ustawa z dnia 6 grudnia 2008 r. o podatku akcyzowym (νόμου της 6ης Δεκεμβρίου 2008 σχετικά με τον ειδικό φόρο κατανάλωσης), από εγγεγραμμένο παραλήπτη, εφαρμοζόμενου του καθεστώτος αναστολής του ειδικού φόρου κατανάλωσης, σύμφωνα με τις διατάξεις για τον ειδικό φόρο κατανάλωσης·
                           
                        
                              β)
                           
                           
                              εντός 5 ημερών από την ημέρα εισαγωγής των αγαθών αυτών σε φορολογική αποθήκη από το έδαφος άλλου κράτους μέλους·
                           
                        
                              γ)
                           
                           
                              κατά τη στιγμή της μεταφοράς των αγαθών αυτών στο εθνικό έδαφος -εφόσον τα αγαθά δεν μεταφέρονται υπό καθεστώς αναστολής του ειδικού φόρου κατανάλωσης, σύμφωνα με τις διατάξεις για τον ειδικό φόρο κατανάλωσης;
                           
                        
            
                  2)
               
               
                  Αντιβαίνει στο άρθρο 69 της οδηγίας 2006/112/ΕΚ διάταξη όπως το άρθρο 103, παράγραφος 5a, του νόμου περί ΦΠΑ, το οποίο προβλέπει ότι, σε περίπτωση ενδοκοινοτικής απόκτησης καυσίμων κινητήρων ο υποκείμενος στον φόρο υποχρεούται, χωρίς ειδοποίηση από τον προϊστάμενο του τελωνείου, να υπολογίσει και να καταβάλει το ποσό του φόρου στον λογαριασμό του αρμοδίου για την καταβολή του ειδικού φόρου κατανάλωσης τελωνείου:
                  
                              α)
                           
                           
                              εντός 5 ημερών από την ημέρα άφιξης των αγαθών αυτών στον καθορισμένο από την σχετική άδεια χώρο παραλαβής των προϊόντων που υπόκεινται σε ειδικούς φόρους κατανάλωσης -εφόσον πρόκειται για ενδοκοινοτική απόκτηση αγαθών, κατά την έννοια του νόμου της 6ης Δεκεμβρίου 2008 σχετικά με τον ειδικό φόρο κατανάλωσης, από εγγεγραμμένο παραλήπτη, εφαρμοζόμενου του καθεστώτος αναστολής του ειδικού φόρου κατανάλωσης, σύμφωνα με τις διατάξεις για τον ειδικό φόρο κατανάλωσης·
                           
                        
                              β)
                           
                           
                              εντός 5 ημερών από την ημέρα εισαγωγής των αγαθών αυτών σε φορολογική αποθήκη από το έδαφος άλλου κράτους μέλους·
                           
                        
                              γ)
                           
                           
                              κατά τη στιγμή της μεταφοράς των αγαθών αυτών στο εθνικό έδαφος -εφόσον τα αγαθά δεν μεταφέρονται υπό καθεστώς αναστολής του ειδικού φόρου κατανάλωσης, σύμφωνα με τις διατάξεις για τον ειδικό φόρο κατανάλωσης;
                              όταν γίνεται δεκτό ότι τα ανωτέρω ποσά δεν αποτελούν προκαταβολή του ΦΠΑ, κατά την έννοια του άρθρου 206 της οδηγίας 2006/112/ΕΚ;
                           
                        
            
                  3)
               
               
                  Χάνει τη νομική της υπόσταση η μη εμπροθέσμως καταβληθείσα προκαταβολή του ΦΠΑ, κατά την έννοια του άρθρου 206 της οδηγίας 2006/112/ΕΚ, μετά το πέρας της φορολογικής περιόδου για την οποία πρέπει να καταβληθεί;
               
            
         (1)  ΕΕ 2006, L 347, σ. 1.
      
         (2)  Dz. U. 2016, θέση 710, όπως έχει τροποποιηθεί.